疫情後復辦第二屆 法國五月盃大利新倉?
2024年04月29日 12:32
東網電視
更多新聞短片
上季開倉嘅黎昭昇,憑「四季醒」捧走法國五月盃。
呢個五一紅假周三夜賽,舉行咗兩項法蘭西賽事,分別係法國五月盃同法國賽馬會盃,其實呢兩屆賽事,過往慣例都係安排於同晚舉行,不過疫情期間停辦咗3年,到咗上一季復常,但係就只係單場舉行咗法國五月盃,而周三晚嘅法國賽馬會盃,就係疫情後首次復辦。
講番上屆法國五月盃,新開倉嘅黎昭昇,就憑潘頓策騎「四季醒」贏馬捧盃,新倉主復辦首屆就擸咗呢項錦標,不過今年就無馬出戰,反而另一位今季又係新開倉嘅廖康銘,就有新近上名「鑽飾璀璨」列陣,而且仲用埋法國騎師巴度,騎者對於呢項錦標,贏到當然夠晒意思。
至於另一項今季復辦嘅法國賽馬會盃,疫情前最後一屆,就係由潘頓策騎葉廐「競技勇士」捧盃,今次潘頓於呢場法國賽馬會盃,夥拍力爭3連勝嘅「合夥奔馳」出戰,再加埋法國五月盃嘅「美麗緣分」,兩匹餐士面一樣有胡叫。